[{"text_idx": "#000000", "text": "Sut y gallwn ni helpu?"}, {"text_idx": "#000002", "text": "Mae ymgyrch 2022, sef \u2018Hwyl a sbri i bawb? Archwilio parch a pherthynas ar-lein\u2019, yn awyddus i helpu plant, pobl ifanc a rhieni i ddeall yn well bwysigrwydd \u2018chwarae dy ran\u2019 mewn hybu defnydd cadarnhaol o fannau cydweithio ar-lein."}, {"text_idx": "#000005", "text": "Mae\u2019r ymgyrch yn canolbwyntio ar thema wahanol bob blwyddyn sydd, yn ei hanfod, yn ceisio mynd i\u2019r afael a\u0302 materion y mae pobl ifanc yn eu hwynebu ar-lein. Eleni, mae\u2019r ffocws ar y platfformau mae pobl ifanc yn eu defnyddio fel mannau i gysylltu, bod yn rhan o gymuned, a chydweithio. Mae\u2019r ymgyrch yn ceisio dathlu\u2019r cyfle sydd gan blant a phobl ifanc i siapio\u2019r mannau hyn er gwell, a\u2019u harfogi a\u0302\u2019r sgiliau angenrheidiol i gadw eu hunain yn ddiogel wrth ddefnyddio\u2019r platfformau hyn."}, {"text_idx": "#000007", "text": "O chwarae gemau a sgwrsio, i ffrydio a gwylio fideo, mae\u2019r rhyngrwyd wedi esblygu\u2019n fan lle gallwn ryngweithio a\u0302 phobl eraill drwy nifer gynyddol o gyfryngau gwahanol. I blant a phobl ifanc, mae\u2019r platfformau hyn yn chwarae rhan bwysig a chadarnhaol o ran cynnig modd iddynt gymdeithasu a\u0302 ffrindiau, a gallant hyd yn oed helpu datblygu sgiliau y gallant fynd a\u0302 nhw o\u2019r tu o\u0302l i\u2019r sgrin i\u2019r byd go iawn."}, {"text_idx": "#000011", "text": "Yma yn Cymunedau Digidol Cymru, rydym yn llawn cyffro i gefnogi cystadleuaeth Diwrnod Defnyddio\u2019r Rhyngrwyd yn Fwy Diogel sy\u2019n cael ei gynnal gan di\u0302m Hwb Llywodraeth Cymru unwaith eto! Eleni, mae Hwb yn cynnal cystadleuaeth ffilm heb fod yn hirach na 2 funud i blant a phobl ifanc yn ymwneud a\u0302\u2019r thema \u2018Parcha fi. Fy rhyngrwyd, fy hawliau\u2019. Mae cyfle i bob grw\u0302p oedran gymryd rhan ac mae dau gategori yn y gystadleuaeth, sef un i blant oed ysgol gynradd ac un i blant ysgol uwchradd. Gall y ffilmiau ddilyn unrhyw fformat (animeiddiad, rhaglen ddogfen, digwyddiadau byw ac ati), a bydd y ffilmiau\u2019n cael eu beirniadu o ran pa mor gryf yw\u2019r neges a\u2019r ffordd greadigol y ca\u0302nt eu cyflwyno."}, {"text_idx": "#000014", "text": "Mae\u2019r dyddiad cau ar gyfer ceisiadau ar gyfer y gystadleuaeth hon bellach wedi gorffen. Gwnewch yn siw\u0302r eich bod yn edrych ar Twitter yr Hwb am gyhoeddiadau enillwyr ar Ddiwrnod Defnyddio\u2019r Rhyngrwyd yn Fwy Diogel (8 Chwefror)."}]